Regjeringen vil bruke en kvart milliard ekstra på togstrekningen mellom Asker og Lillestrøm

Regjeringen bevilger 250 millioner kroner for å forebygge forsinkelser og stans på togstrekningen mellom Asker og Lillestrøm, som er Norges mest trafikkerte.

Regjeringen bevilger millioner for å vedlikeholde togstrekningen mellom Asker og Lillestrøm. Foto: Lise Åserud / NTB scanpix

NTB

10. mai 2019

Det skriver VG. Millionsatsingen er del av revidert nasjonalbudsjett, som legges fram tirsdag.

– Å bruke penger på tiltak på denne linjen vil derfor også være bra for dem som tar tog i Bergen eller Trondheim. All togtrafikk kan påvirkes av det som skjer på denne strekningen fordi 80 prosent av togtrafikken er innom dette området, sier samferdselsminister Jon Georg Dale (Frp) til avisen.

Tall fra Bane Nor viser at rundt 350 persontog er innom strekningen daglig, mens mange tog kjører deler av den.

Vi videreutvikler våre artikler.

Hjelp oss å forbedre, gi din tilbakemelding. Gi tilbakemelding